text: Sundhedsdirektør fratræder og får 5 millioner
  21 december 2015 kl. 18.09
  Region Syddanmark har nu indgået en fratrædelsesaftale med Jens Elkjær. Han stopper 1. februar 2016.
  
  
  Jens Elkjær har været en markant sundhedsdirektør under tidligere regionsrådsformand Carl Holst og nu er der sat beløb på, hvad det koster for Region Syddanmark, at han stopper. Det oplyser Region Syddanmark i en pressemeddelelse.
  Ved fratrædelsen modtager Jens Elkjær et engangsbeløb på 3.800.376.64 kroner og når omkostningerne til pensionsforbedringer kommer til, løber den samlede aftale op på 5.025.753.64 kroner.
  I forbindelse med aftalen udtrykker Regionsrådsformand Stephanie Lose sin tilfredshed med, at aftalen nu er på plads.
  -Jeg vil gerne takke Jens Elkjær for hans store bidrag til et veldrevet sundhedsvæsen, siger Stephanie Lose.
  